Boerekos met 'n Twist: April 2016
Geroosterde Lams lendeskywe met tamatie konfyt en kaas
Ek het hierdie snaakse dis by Kanadese een aand geproe. Of kom ons stel dit so, ek het die gasvrou dop gehou soos sy werk en my wenkbroue gelig oor die toppings voor die vleis gebak word. Vandag is dit ‘n algemene item op ons spyskaart. Jy kan die tamatie konfyt op die kant bedien...
250ml Tamaties, geblansjeer
250ml Wit suiker
80ml Sherry, indien iemand nie alkohol mag gebruik nie, laat uit en vervang met asyn
6 Lams lendeskywe (lende tjoppies)
250ml Brood krummels, gedroog
60ml Olyf olie
500ml Cheddar, gerasper
1. Kook die tamties, suiker en sherry saam vir ongeveer 20-30 minute op vinnig. Die mengsel moet dik word soos ‘n konfyt moet wees. Verwyder van hitte en laat afkoel.
2. Meng die eier en melk. Sout en peper die vleis na smaak. Plaas die vleis in meel en druk goed vas. Plaas die vleis in die eier mengsel en dan in die brood krummels. Laat die vleis rus vir 1 uur in die yskas sodat die krummels kan set.
3. Vlak vet braai die vleis om mooi bruin te word. Plaas die vleis in ‘n oondskottel en plaas een eetlepel van die tamatie konfyt op ‘n skyf vleis, bedek met baie kaas. Plaas die oondskottel in die oond sonder ‘n deksel en bak vir 10 minute by 190℃ of totdat die kaas goed gesmelt het en begin verbruin.
4. Hierdie gereg kan ook in ‘n gasbraaier of weber gedoen word maar moet dan toegemaak word as dit braai.
Bron: Annelien Pienaar, boerekostwist@gmail.com, 2016
Posted by Annelien Pienaar at 18:25:00
'n Rukkie gelede skuif ek my hele kookboek versameling van my Kookateljee af na my hoofhuis, weens mense wat nie respek het vir boeke. Ek begin die deurmekaar spul sorteer in Engelse en Afrikaanse boeke en dan per Vakgebied. Deesdae is ek baie besig met navorsing oor ons Kosgeskiedenis en twee boeke trek gisteraand my oog. By die een haak ek toe so lank vas, dat ek soos 'n student gevoel het wat deurnag!
Huiskok Glanskok is een van die laaste boeke wat ek van my sus ontvang het. Vandag is sy nie meer met ons nie, maar sy het my groot bederf met hierdie ene!
Huiskok Glanskok is nie net 'n boek uit die pen van Francois Ferreira en Errieda du Toit nie. Dit is 'n versameling van jare lange wen resepte wat hulle saam gevoeg het in 'n bundel. Die resepte was ou en nuwe resepte wat van hul dae saam met RSG kom. Vir amper 14 jaar het hulle Suid Afrika op 'n weeklikse basis vermaak, ingelig en geinspireer om te kook. In 2014 het die program tot 'n einde gekom en toe begin haar program op RSG: Die kos wat ons ken...Daar was alledaagse disse, daar was flambojante en waaghalsige disse net soos Errieda se wonderlike borrellende geaardheid. As ek dan dink aan die praatjies, dan sien ek die resepte suksesvol deur getrek na die boek....Daar is die mooiste kos foto's, styllering en dan die wonderlikste resepte. Ek het die boek al deur gekook en kan met vertroue vir julle as lesers sê: Die boek werk!
Daar is baie kosboeke op die rakke deesdae beskikbaar, maar die ene is anders. Die bestanddele is goed deurdag, en vir elke Jan Rap en sy maat toeganklik. Tegnieke is nie 'n ellelange lysie van stappe nie en jy voel sommer lus om 'n hele spyskaart daarmee saam te stel. Ek is nie seker of die boek nog in druk is nie, maar ek dink as dit is....MOET dit op jou WENS lysie kom.
Verder kan julle ook gaan soek vir Francois Ferreira se boek genaamd Okkasies en hy het ook 'n kookskool waar hy wonderlike opleiding in die Cullinary arts gee. Dan uit Errieda se pen is daar die Kokkedoor en Koekedoor boeke en ek het 'n voëltjie hoor fluit daar is 'n wonderlike familie resepte boek oppad! So, wees op die uitkyk vir twee van SA se geliefde kookboek skrywers se werke.
Geniet die boek liewe leser!
Posted by Annelien Pienaar at 11:01:00
Ek was ‘n kind van 18 jaar en het hierdie ouma van my man as my eie aangeneem. Ouma Bets Kruger was een formidabele vrou. Sy het vier kinders eie handig groot gemaak. Sy het tennis gespeel, so fyntjies dat jy haar nie kon klop...ja ‘n ouma met ‘n groot hart en diepspore tot vandag! Onlangs kry ek die boodskap van my man se neef, het ek nie dalk ouma se Bisuit poerring resep nie. Ek weet presies waarvan hy praat en stuur so uit die kop die resep. Kyk was die man bly oor die resep.
Ouma het ‘n swetterjoel klein kinders gehad daar was ma se 4, oom Bertie se 5, tannie Corrie se 2 en oom Carel se 3! Van daardie bondels klein kinders het gekom, agter klein kinders by dosyne en ek dink die getal staan op 29! So, het ouma geleer om min kos baie te maak deur ‘n dun vla te maak en dan Marie koekies grof te breek en dan in die vla te druk met ‘n lagie klapper. Die vla was heerlik soet en die koekies amper iets soos Jodetert geproe! Ek noem dit die arm mans poeding!
Ek maak hierdie nagereggie gereeld. Dit is goedkoop en vinnig! Ek het die mates net soos ouma dit geskryf het vir julle getik.
4 - 6 e Suiker (Suiker alternatief kan bygevoeg word, proe soos jy werk)
3 e Vla poeier, medium hoogte skeppie
¾ pakkie Marie beskuitjies
Geklopte room vir versiering vir individuele porsies
1. Meng die melk, suiker en vlapoeier saam en roer deeglik sodat die vla goed opgelos het. Plaas in mikrogolf oond en draai vir ‘n minuut en roer met draad klitser. Draai weer ‘n minuut en stop...roer en hou so aan totdat die mengsel verdik. Teen 6 minute sal die mengsel begin verdik. Jy weet die vla is gereed as dit opkook soos melk. Proe aan die mengsel en maak seker dit is gaar en geen melerigheid op jou tong.
2. Haal die vla uit die mikrogolf oond en voeg die geursel en botter by.
3. Breek die beskuitjies in growwe stukke met die hand. Gooi die vla in ‘n langwerpige bak en druk die beskuitjies in die vla en sprinkel met klapper. Indien jy nie van klapper hou, los dit uit! Ouma het soms kersies ingesit!
4. Laat staan vir ongeveer 4 ure of oornag in die yskas. Bedien met roomys.
Bron: Ouma Bets Kruger, epos: boerekostwist@gmail.com, 2016
Posted by Annelien Pienaar at 07:32:00
200 g Frambose (Raspberries)
30 ml Rooiwyn asyn
100 ml Vonkelwyn
5 ml Tiemie, vars
Hierdie soppie neem net 30 minute om te maak van begin tot einde. Indien die bestanddele nie in rou formaat beskikbaar is nie en jy met die geblikte produk soos aspersies en poeier kappok aartappel werk maak jy die sop binne 10 minute. Die vars produk bly nog die heel lekkerste, maar as tyd druk, dan kroek ons almal maar soms.
250 g Aartappels, geskil en grog gekap
500 g Aspersies as dit vars is, stokkerige onderste gedeelte verwyder en in 2cm stukkies gesny
15 ml Dill tippies, gedroog. Vars 40ml
2. Voeg die aartappels, water en aftreksel by. Kook die mengsel vir 15 minute totdat die aartappels sag is.
3. Voeg dan die aspersies en borrie by en kook totdat die aspersies al-dente is vir ongeveer 3-5 minute.
1 Prei of Ui(klein) opgekap
1 pakkie Smash original
1 blikkie Aspersies
Hou die vog van die aspersies en vul aan met water tot 500 ml
¼ 15 ml Dill tippies, gedroog. Vars 40 ml
2. Plaas water en aspersies in die kastrol met die uie in en verhit tot kookpunt.
3. Voeg die smash by en roer tot verdik. Voeg die res van die bestanddele by, puree die mengsel en bedien dadelik.
Posted by Annelien Pienaar at 09:59:00
Hierdie is my idee van 'n Romantiese Parfait met Meringue gebou. Die resep bestaan uit drie dele waarvan die eerste deel die maak van die meringue insluit en die res word uit 'n pakkie aangemaak. Dus is hierdie eintlik 'n blits resep, want jy kan die doppe van die meringues lank voor die tyd maak en vries of op die rak laat staan, alles lugdig gesëel.
Ek het hierdie projek vreeslik geniet en die eindresultaat het die kinders laat jubel. Elkeen het sy eie toring van Babel gebou en dit was omtrent heerlike familietyd om die tafel. Die kommentaar op elkeen se nagereg was speels en lig...Onthou hierdie "party truuk" vir ietsie anders met 'n kuietjie met gaste op verjaardag! Oud en jonk kan speel. Dankie Moir's vir die uitdaging ek het die ontwikkelling van die dis baie geniet en nuwe produkte ontdek wat ek andersins nooit sou koop!
3 Eiers, geskei by kamer temperatuur
15ml Mielieblom, maizena
2.5ml Moir's Bakpoeier
5ml Moir's Vanielje geursel
1. Klop die eier en bakpoeiertot stywe punt stadium, NIE droog en vlokkerig nie!
2. Klop die asyn en mielieblom by.
3. Voeg die strooisuiker 2 eetlepels op ‘n slag by…klits 5 minute en voeg weer 2 eetlepels by…hou so aan totdat al die suiker ingewerk is. Toets die meringue of dit reg is…kyk na die glans, dit moet ‘n lint vorm as jy die klitser oplig en die suiker moet opgelos wees.
4. Vou nou die geursels en kleursels by. Om die marbling gedoen te kry, moet jy 'n druppertjie of tande stokkie neem en kleursel optrek. Dan skep jy individueel ongeveer twee eetlepels opgehoop van die meringue uit en plaas in 'n bakkie...drup drie druppels kleursel op verskillende plekke.
. Met een beweging in 'n figuur 8 draai die lepel. Skep op en sprei in sirkels wat jy op die bakpapier getrek het. Maak seker jy trek 4 groot (8cm) en 4 kleiner (4cm).
5. Bak vir 1 ½ uur by 110°C of toets of dit droog is…ek hou van hulle so effens taai. Hou die oond deur effens oop as jy dit droog.
1 Pakkie Moir's Heritage range Vanilla flavour instant pudding
1. Klits alles saam en moenie in die yskas bêre nie. Anders stol dit en jy kan dit nie op die meringue smeer nie.
1 Pakkie Moir's Black Mulberry jelly
125ml Granaat pitte
5ml Moir's Mixed citrus peel
1. Voeg al die bestanddele saam in 'n kastrolletjie en verhit totdat die mengsel verdik. Laat eenkant om af te koel voor bediening. Moenie in die yskas stoor nie.
Aanmekaar sit van nagereg
Jy kan vrugte wat tans in seisoen is gebruik...jy is die skepper van jou eie kunswerk. Sien die foto's. Ek het Moir's se Marachino cherries gebruik vir garnering.
Bron: Annelien Pienaar, epos: boerekostwist@gmail.com
Hoeveelheid: 8x6cm sirekels
Posted by Annelien Pienaar at 18:32:00
Verlede week was ek betrokke by ‘n skool in die omgewing en het bietjie met hulle gesêls oor die beroepe in die Voedsel industrie. Ons het gekyk na diploma kursusse tot graad kursusse en die kinders het altyd gedink jy kan net ‘n sjef word met Gasvryheids! Ek het my beroepsloopbaan met hulle gedeel en dit was lekker om die geesdrif in die kinders se gesiggies te sien. Toe ek my praatjie afsluit het ek hulle met een gedagte gelaat...”Dit is die een beroep waar daar altyd hoop sal wees en ook werk sal wees, want almal moet eet!”
As dankie vir die praatjie het hulle vir my Elria Wessels se Hartskombuis “Boerekos van die Anglo-Boerekoorlog tot vandag” kook boek oorhandig. Min het ek besef wat hulle vir my gee. Gisteraand maak ek en sussie die pakkie oop en my hande gly oor die blaaie van die boek. Ek sien die juweeltjies op geteken van ons kosgeskiedenis...goed soos biltong en stormjaers (vetkoek) wat in die saalsakke nie gou afgegaan het nie. Ek begin koorsagtig lees aan die inleiding en besef hierdie boek gaan oor die Anglo-Boere oorlog, konsentrasie kampe, oorlogskos vir die manne op Kommando. Ek steek vas by die teks wat ek met hakkies vir julle gemerk het, my oë word dof! My keel trek saam, ek kan nie sluk, my asem uit my bors. Dit voel of ek die mamma is wat daar sit met die sterwende kind in my arms wat nie vir die smekende kind water kan gee...al wat gegee word is jou trane". Julle moet die stukkie lees...
Julle mense, hierdie boek is net “one of a kind”! Dit is goue stukkies geskiedenis verweef in ragfyn draadjies van resepte met ‘n skatkis vol beloftes. Ek sit en dink aan die tragedies van gevange wees, geen kos, geen kontak met geliefdes. Dan haal ek diep asem en sê dankie Vader dat ek in my land vry is. Ek is nogsteeds in beheer en kan my mense versorg, lief hê en koester. Mag al daardie vroue en mans, wit en swart se siele in vrede rus vir dit wat hulle vir ons land voor geveg het. Ons het murg in onse pype! Dankie Elria Wessels, Vicky Heunis en jou span vir nog ‘n puik boek!
Hierdie is voorwaar 'n boek wat in jou persoonlike versameling moet kom.
Annelien Pienaar, April 2016
My getekende Kopie persoonlik afgelewer
Tannie Poppie Coetzer was vir my net ‘n “gesiggie” op Faceboek wat by my groep, Boerekos met ‘n Twist aangesluit het. Nog 'n lid wat ek met raad en daad bygestaan het, of so het ek gedink! Ek het nie besef sy is ‘n “celebrety” nie. Ek het nie DSTV gehad met die Kokkedoor no1 reeks nie. Maar ek het wel die boek gekoop en haar gesiggie daar gesien het. So, kuier ons heen en weer op Bakkiesblad en ek nooi haar om te kom koffie drink op die plaas as sy ooit verby kom. Ons leer mekaar so ken en ek sien die laaste 4 maande wat ons kuier hoe besig sy is en besef hier is iemand wat ek eendag beter wil leer ken. Ek hou van stories uit mense trek en sal graag haar storie wil hoor. Ek kry die inbus per Bakkiesblad wat vra of hulle vir twee daggies net by my kan kom afpak en rus. Alles is gereel en tannie Poppie en oom Jan arriveer sondag oggend nadat hulle demonstrasie werk in Brits gedoen het die afgelope saterdag. Min het ek besef hoe ‘n diep spoor sy nie al reeds in die Suid Afrikaners se harte getrap het nie. Hoeveel sy uitdeel en omgee nie.
Tannie Poppie hou van mooi broodjies bak!
Sondag boek ek my twee gaste in en gesêls ‘n rukkie voordat ek af hol na my huis om ‘n koek klaar te versier vir ‘n verjaardag waarheen ons genooi is. Ek kom weer terug met ‘n arsenaal boeke wat ek dink tannie Poppie baie interessant sal vind en vertrek toe na die geselligheid met my Filistyne. Ek verduidelik waar die naaste ordentlike restaurant in my omgewing is en stuur hulle daarheen. Tannie Poppie hulle het die kuier omtrent geniet by die Ou Pastorie. By die deur word hulle gegroet en hulle hoor Ou Pastorie is vol en dat hulle vooraf moes bespreek het! Een van die gaste kom verby en herken tannie Poppie en draai die arm van die eienaar met die woorde dat tannie Poppie ‘n kook “celebrety” is. Daar kry hulle ‘n pragtige tafeltjie in die tuin met die lekkerste kos.
Sondag aand kuier ons vir die eerste keer rustig voort en ek moet rëel dat ek laat oggend vir ons gaan ontbyt maak, want sussie moet teater toe vir ‘n klein operasietjie. Terug op die plaas maandag oggend, besluit ek ons gaan ontbyt by my bure, van Gaalen kaasmakerij eet. Die setting is pragtig met ‘n 180grade uitsig op die Magaliesberge. Ons het ‘n “House platter” met kaas bestel en oom Jan het soos dit ‘n man betaam, ‘n spek en eiertjie bestel. Daar het ons heerlik gesit en kuier. Tannie Poppie het toe baie vrae gevra oor die hoe, die wat, die waarom van Boerekos met ‘n Twist, my agtergrond en hoe my klasse werk. Ek het ook my sarsie van vrae gehad oor die wie en wat tannie Poppie is. Toe gaan ons na die mooi snuisterye winkeltjie toe, loer na die kase in die kaaskamer en sien hoe hulle besig is om gouda te maak.
Sal liefs nie hardop my woorde herhaal....
Ek en tannie Poppie het baie raak punte. Beide van ons het plaaslewe geken, onthou kos, tradisionele en familiekos lê ons baie na aan die hart. Ons gesinne is en bly eerste prioriteit. Ons is dol oor mense en hou van uitreik, uitdeel en verryk ander mense se lewens sonder om iets in ruil daarvoor te verwag. Ek sit by myself en dink dat ek die tannie bewonder vir haar toewyding en energie. Hoe sy so kan rond rits en oral optree. Tussen in hoor ek sy is ook maar moeg en wil ook begin rustiger raak, maar vir nou is daar geen einde aan haar idees en geesdrif.
Om te sny of nie te sny...dit is die groot vraag!
Tannie Poppie moet in Junie gaan spysenering doen vir ‘n troue met ‘n knapsak begroting. Ons bespreek paar idees vir die troue, die klein begroting wat sy met ‘n groot hart aanpak. Toe deel ek resepte boeke uit vir haar om deur te werk en sy het behoorlik navorsing gedoen. Oh....en het ek lekker raas gekry! Ek kla oor die mense wat resepte uit my boeke skeur maar ek buig boeke se hoekies om! Whahaha ek het lekker gelag oor die perfeksionis wat tannie Poppie is. Vir haar, net soos vir my is ‘n boek heiligdom. Ons moet boeke koester weens die feit dat die digitale era besig is om oor te neem. Daar is net niks wat kom by die reuk van gedrukte papier, die kraak van die bladsy, die gevoel onder jou vingers...die trek van ‘n potlood oor ‘n rëeltjie wat jy wil memoriseer vir latere navorsing...boeke is net weergaloos.
Ons kon nie meer ons lag hou!
Ek luister en sien ook hoe sy en oom Jan mekaar aanvul en ek dink in my binneste hoe ek dit begeer om eendag ook so oud te word en my maat so te geniet. Tannie Poppie en oom Jan is hierdie jaar al 51 jaar getroud! Beide al 70 jaar oud en so wakker en energiek dat ek wonder of hulle dalk opkikkers gebruik. Tannie Poppie het tog lekker uit haar maag gelag toe ek dit noem. “Nee, my hartjie, dit is lekker om te lewe! “ kom dit vriendelik van haar. Oom Jan knik net saam om haar woorde te beaam. Hulle is ‘n gedugte span.
75% Hidrasie, lang fermentasie!
Tannie Poppie vertel staaltjies van haar dae waar sy self met varke, hoenders en groente geboer het. Sy vertel die staaltjie waar sy op ‘n keer met hoenders wou boer. Sy doen navraag oor kuikens en stel in so 1000 belang wat sy wou bestel. Haar hokke is knie hoogte gebou en daar kom laai die mense sommer die vrydag die hoendertjies af, ‘n maand te vroe! Wat nou? Sy gaan vra die buurman of sy die lëe sementdam kan gebruik. Hulle rus die dam toe met die nodige waterdruppers, ligte, voerbakke en dinge. Maak die dam toe met ‘n seil en groot genoeg gat vir ventilasie. Te vrede verlaat hulle die dam. Die volgende oggend word sy wakker en besef dit het deur die nag gerëen...Kom by die dam en daar dryf die kuiekens... So kom en gaan drome!
Ons gesêls oor broodbak en ek gee vir tannie Poppie een van my ma se suurdeeg plantjies wat al 4 geslagte in ons familie loop. Die smaak is wonderlik en dit het woema as jy dit gereeld voer. Oom Jan spog te lekker met sy vetkoeke wat hy bak en ons gesêls toe oor die perfekte vetkoek. Oom Jan en Annelien se standaarde is die beste vetkoek, ‘n hol vetkoek!
Vars brood laat almal glimlag!
Ek sit maandag middag met tannie Poppie op die rusbank in ons woonkamer en probeer haar leer hoe om die Bakkiesblad sharing ding te doen en goed oor verkeer te trek ens. Man en daar vang ons twee toe so nonsens aan dat goed gepost word dat dit lyk of ons twee saam besig is om ‘n kookboek te skryf...of so lei die sin wat ek onder my naam post, min besef ek dit moet op tannie Poppie se rekening gedoen word. Wel, dit het vir ‘n hele paar opgewonde oomblikke vir die Boerekos met ‘n Twist lede gelei en toe moes ek die regstelling doen en hulle “bubble” bars. Dadelik delete ons die post en doen dit oor...Eish!
Maar....raai wat? Tannie Poppie is besig met haar tweede kookboek! Ek mag nie uitpraat, maar laat ek julle vertel, as die resepte van die gehalte is soos die in haar eerste boek, gaan dit ‘n blitsverkoper word. So, hou die posts dop want hier kom ‘n lekker kersgeskenk of twee. As ek na die eerste boek kyk en die pragtige handgeskrewe resespte wat gebruik is oral in die boek, die mooi foto's van tannie Poppie, dan kan ek nie wag vir die tweede ene. Ag, ek wens jy wat nou hier lees kon op my rusbank langs tannie Poppie gesit het, sy het elke foto in haar boek verduidelik hoe dit geneem is, hoe sy so sprankel en kon lag. Ek het ander mense wat ek ook maar deur Bakkiesblad leer ken het, nog beter leer ken uit die oog van tannie Poppie. Mense wat deel was van die maak, skryf en opstel van die eerste boek. Dit was vir haar 'n ongelooflike reis! Daar is regtig nog wonderlike mense wat ander mense help, ondersteun en bystaan. Baie dankie tannie Poppie vir my kookboek asook die mooi boodskappie en die positiewe houding teenoor Boerekos met ‘n Twist. Saam gaan ons nog ‘n baie lang pad stap!
Oom Jan, het tannie Poppie oë agter in haar kop?
Dinsdag oggend is dit groet. Tannie Poppie hulle moet nog tot in Warmbad en ons het ‘n vergadering elders. So sit ek en tannie Poppie weer so en klets terwyl oom Jan geduldig die kar pak, dat ontbyt bietjie laat gemaak word en tannie Poppie spring in en dek die tafel terwyl ek inderhaas die ontbyt aanmekaar slaan. Duidelik staan hierdie tannie se hande reg vir alles. Beide manne loer ons twee aan oor ons so klets. Dit is toe dat ons so lekker gek skeer met die “sourdough” broodjie met oom Jan wat beduie hoe ons moet poze vir die foto's! Ons speel ons eie “chop-chop” speletjie...op ‘n stadium beduie oom Jan om agter tannie Poppie te staan en maak of ek haar gaan kap met my lang kaasmes en sy antwoord so ewe droog: “Ek sien vir jou, sak daai arm of die brood oorleef dit nie!” Hhahaha...ons het lekker tye gehad en ons kan almal sê ons batterye is gelaai en reg vir nuwe dinge!
Voorspoed en alle sëen aan tannie Poppie en oom Jan. Mag julle nog baie jare gelukkig saam wees, geseën word met tonne goeie gesondheid om al julle drome waar te maak. Want gesondheid is die grootste geskenk wat ons elke dag kan ontvang...Geniet julle Swaeltjies kuier en veilig reis!
Skeerpoort en Boerekos met ‘n Twist Liefde
Posted by Annelien Pienaar at 18:10:00
2. a. Sodra die suiker gesmelt is kook die mengsel tot 120℃. Indien jy nie ‘n suiker termometer het nie, toets jy dan soos volg: Gooi water in ‘n lang glas. Drup 5ml van kokende stroop in die glas water in. Daar sal ‘n bolletjie vorm wat sy vorm sal behou. Dit sal nie plat val in die glas. As jy dit uithaal kan jy dit soos klei brei. Hierdie kokery neem ongeveer 30-60 minute afhangende van jou hoogte bo see spiëel.
b. Laat die mengsel afkoel tot lou warm (60℃) ,voeg die geursels en kleursels by. Hier is nou die maak of breek. As jy te lank klop met die houtlepel gaan die mengsel te vinnig dik word en jy gaan nie die klapper in geklop kry nie. Dus, klop die mengsel met ‘n houtlepel tot dit net begin wit word. Laaste voeg jy die klapper by.
Hoeveelheid: 50 blokke, besluit self hoe dik of dun jy wil gaan.
Posted by Annelien Pienaar at 23:10:00